Asunnossa oli kaikki mitä luvattiin: hyvin varusteltu keittiö, hyvät makuuhuoneet (kahdessa ilmastointi-/lämmityslaite) sekä sijainti lähellä merta. Jose oli todella mukava ja auttavainen. Hän vastasi viesteihin nopeasti, antoi hyviä vinkkejä Malagaan sekä kysyi matkan aikana, onko kaikki sujunut odotetusti. Asunnon sijainti oli hyvä, bussit kulkivat läheltä ja ruokaostokset sai tehtyä muutaman sadan metrin säteellä asunnosta. Sijainti ei ole aivan keskustassa, josta itse pidimme, sillä alueella pääsi seuraamaan hyvin paikallisten elämää ja alueella sijaitsi useita ravintoloita (myös vegaanista kasvisruokaa tarjoava). Vanhaan kaupunkiin pääsi nopeasti bussilla, ja Jose opasti, kuinka ostaa bussiin matkakortti, jolla matkustaminen tulee halvemmaksi kuin yksittäisiä matkoja maksamalla. Asunnolle oli helppo saapua lentokenttäbussilla (3€/henkilö), eikä taxikaan asunnolta lentokentälle tullut sunnuntaiaamuna ennen 06.00 maksamaan edes 20 euroa. Suosittelen Josen asuntoa Malagan vierailijoille!